stanford-oval/wikipedia huggingface dataset:
ונטוורת' מילר
קריירה

בתפקידו הראשון גילם מילר את דייוויד הרגיש, במיני-סדרה של ABC שנקראה "דינוטופיה". לאחר שהופיע במספר תפקידי טלוויזיה שוליים, מילר עבר לככב בתפקיד משנה בסרט "הכתם האנושי" שיצא ב-2003, ובו גילם את תפקידו של אנתוני הופקינס כצעיר. בשנת 2005 כיכב מילר בשני קליפים של הזמרת מריה קארי: "It's Like That" ו-"We Belong Together".
בשנים 2005–2017 גילם את מייקל סקופילד, התפקיד הראשי במשך חמש עונות של הסדרה המצליחה של FOX, "נמלטים". דמותו היא מהנדס גאון שהביא לכליאתו כדי להציל את אחיו החף מפשע מהוצאה להורג. על משחקו בסדרה היה מועמד לפרס גלובוס הזהב בקטגוריה "השחקן הטוב ביותר בסדרת דרמה" לשנת 2005.
בשנת 2010 שיחק מילר בסרט הרביעי בסדרת סרטי האויב שבפנים, "האויב שבפנים: החיים שאחרי" בתור כריס רדפילד.
מילר כתב תסריט לסרט בשם "סטוקר" שיצא לאקרנים ב-2013 (וגם את סרט ההמשך, "הדוד צ'רלי"). הסרט הוא על נערה אשר חייבת להתמודד עם דודה המסתורי בעקבות מותו של אביה. ב-2010 תסריט זה עלה להצבעה ב"רשימה השחורה"- דירוג עשרת התסריטים הטובים ביותר שלא הופקו בהוליווד.
בשנים 2014–2018 מילר השתתף בסדרה "הפלאש" בה גילם את לאונרד סנארט המכונה קפטן קור, אויבו המתוחכם של הפלאש. דמותו היא חלק מצמד טלוויזיוני נוסף לצד דמות שמשחק דומיניק פרסל ("נמלטים"), אך הפעם שניהם נבלים. בשנים 2016–2017, הפכו דמויותיהם לשניים מהתפקידים הראשיים בסדרת הספין אוף, "אגדות המחר".
בשנת 2020, על רקע רמיזות מרשת פוקס על עונה שישית של "נמלטים", הודיע מילר כי לא ישוב לשחק בעונה נוספת של הסדרה משום שמיצה גילום דמויות סטרייטיות.
חיים אישיים

מילר מתגורר בקנדה. יש לו אזרחות כפולה: בריטית (מלידה) ואמריקאית (מהוריו).
ב-2007 הכחיש מילר בפני המגזין InStyle שהוא הומו, אך באוגוסט 2013 יצא מהארון, לאחר שסירב להזמנה להשתתף בפסטיבל קולנוע בסנקט פטרבורג שברוסיה, בעקבות החקיקה ההומופובית של ממשלת רוסיה. מילר טען: "כהומו, אני חייב לסרב. איני יכול להשתתף במצפון נקי באירוע חגיגי, אותו מארחת מדינה שבה מונעים מאנשים כמוני באופן שיטתי את זכויותיהם הבסיסיות לחיות ולאהוב בגלוי".
ב-2013, בקמפיין לזכויות האדם בסיאטל, וושינגטון, מילר אמר שניסה להתאבד מספר פעמים לפני שיצא מהארון. הוא אמר: "כשמישהו שואל אותי אם זה היה קריאה לעזרה, אני אומר שלא, בגלל שלא אמרתי לאף אחד. קוראים לעזרה רק אם חושבים שיש עזרה לקרוא לה". מילר דיבר על התקופה הקשה בהוליווד כשחקן בארון, ודיבר על איך השתתפותו בפרויקט מאוקיג עזר ללמוד על אחוות אחים ואחיות ועל השתייכות לקהילה.
ב-2016 חשף שהוא התמודד עם דיכאון מאז ילדותו. "זהו מאבק שעולה בזמן, הזדמנויות, מערכות יחסים ואלפי לילות ללא שינה". מילר הגיב לבדיחה על כך שהעלה במשקל ב-2010 בפוסט מרגש שבו אמר שהאוכל היה נחמתו כאשר היה אובדני. בסוף הפוסט הוסיף קישורים לארגונים כגון "הקו הארצי למניעת התאבדות" ו-"Active Minds". ב-17 באוקטובר 2016 ארגון "Active Minds", ארגון צדקה לבריאות הנפש, הכריז שמילר יהיה שגריר של הארגון.
ב-2021 חשף מילר כי הוא אובחן כמי שנמצא על הרצף האוטיסטי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | Romeo and Juliet | פאריס |  |
| 2003 | הכתם האנושי | קולמן סילק הצעיר |  |
| 2003 | מלחמת האופל | ד"ר אדם לוקווד |  |
| 2005 | חמקן | EDI | דיבוב |
| 2009 | קריק | חייל גרמני | ללא קרדיט |
| 2010 | האויב שבפנים: החיים שאחרי | כריס רדפילד |  |
| 2013 | סטוקר |   | תסריטאי |
| 2014 | הדירה | לוק סיקורד |  |
| 2016 | החדר הנסתר |   | תסריטאי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | באפי ציידת הערפדים | גייג' פטרונזי | פרק: "Go Fish" |
| 2000–1999 | הזמן של חייך | נלסון | 3 פרקים |
| 2000 | צעירים לנצח | אדם רוטשילד ריאן | 2 פרקים |
| 2000 | ER | מייק פלימרי | פרק: "Homecoming" |
| 2002 | דינוטופיה | דייוויד סקוט | מיני-סדרה; 3 פרקים |
| 2005 | ג'ואן מארקדיה | ריאן האנטר | 2 פרקים |
| 2005 | הלוחשת לרוחות | סמל פול אדמס | פרק: "Pilot" |
| 2009–2005, 2017 | נמלטים | מייקל סקופילד | תפקיד ראשי; 5 עונות; 90 פרקים |
| 2009 | איש משפחה | ספורטאי / ילד פופולרי | דיבוב; פרק: "Stew-Roids" |
| 2009, 2019, 2021 | חוק וסדר: מדור מיוחד | הבלש נייט קנדל / אייזיה הולמס | 3 פרקים |
| 2011 | האוס | בנג'מין בירד | פרק: "Charity Case" |
| 2013 | ליגת הצדק - הדור הבא | דת'סטרוק | דיבוב; פרק: "The Fix" |
| 2019–2014 | הפלאש | קפטן קור / לאונרד סנארט | 14 פרקים |
| 2018–2016 | אגדות המחר | קפטן קור / לאונרד סנארט | 23 פרקים |
| 2019 | באטוומן | קפטן קור / לאונרד סנארט | דיבוב; פרק: "המשבר בעולמות האינסופיים" |
| 2019 | מזכירת המדינה | הנסאטור מארק הנסון | 9 פרקים |
הערות שוליים

↑  Anonymous member, (Administrator) (5 בספטמבר 2018). "FAMOUS RUSYN-AMERICANS". C-RS. {{cite web}}:  (עזרה)תחזוקה - ציטוט: url-status (link)
↑  Nominations and Winners, HFPA, ‏2007-02-17 (באנגלית)
↑  Alison Nastasi, "Black List" 2010: The Top Ten Best Unproduced Screenplays, Moviefone, ‏2010-12-13(הקישור אינו פעיל, 7.8.2020)
↑  כוכב "נמלטים" לא ישוב לעונה נוספת: "אני לא רוצה לשחק דמויות סטרייטיות", באתר ynet, 10 בנובמבר 2020
↑  כוכב "נמלטים" יצא מהארון: "לא מוכן להשתתף בפסטיבל ברוסיה", באתר ynet, 22 באוגוסט 2013
↑  נועה רחמים, ‏כוכב "נמלטים" ונטוורת' מילר חשף: "אני על הרצף האוטיסטי", באתר מעריב אונליין, 28 ביולי 2021
| --- | --- |
בקרת זהויות :  PLWABN: 9810542570105606  BIBSYS: 7039286  BNE: XX4616458  BnF: cb155212587 (data)  GND: 137961383  ISNI: 0000 0001 1622 0399  LCCN: no2005104703  MusicBrainz: 64323779-3e68-45d5-8d1b-371f23770cd8  NKC: xx0149657  SUDOC: 174424760  VIAF: 37224600   WorldCat (עם VIAF): 37224600
מארי שנטל, נסיכת יוון

מארי שנטל קלייר, נסיכת יוון, נסיכת דנמרק (Marie-Chantal Claire, Crown Princess of Greece, Princess of Denmark) (נולדה ב-17 בספטמבר 1968 בשם מארי שנטל מילר; Marie-Chantal Miller), היא רעייתו של פבלוס, נסיך יוון יורש העצר לשעבר של יוון.
ילדותה ונעוריה

מארי שנטל נולדה בלונדון, האמצעית מבין שלוש בנותיו של היזם והמיליונר רוברט וורן מילר ואשתו מארי שנטל פזנט, אמה אקוואדורית ואביה אמריקאי ממוצא בריטי וצרפתי וצאצא להנרי הראשון, מלך אנגליה, לואי הרביעי, מלך צרפת וויליאם הראשון, מלך סקוטלנד. היא גדלה בהונג קונג בשל עסקיו של אביה ובגיל 9 עברה לשווייץ על מנת ללמוד בפנימיית לה רוזי היוקרתית, בה נוהגים להתחנך רבים מבני משפחות המלוכה בעולם. ב-1982 העתיקה את לימודיה לשנה לבית ספר פרטי לבנות בפריז, ואת התיכון סיימה בפנימייה בניו יורק, לאחר סיום לימודיה בבית ספר החלה ללמוד לתואר בתולדות האמנות באוניברסיטת ניו יורק אך אחרי שנה עזבה את הלימודים, לאחר שיורש העצר היווני הציע לה נישואים במהלך חופשת סקי בגשטאט, שווייץ.
לשנטל שתי אחיות:
פיה גטי (1966)- יוצרת סרטים ואמנית, נישאה לכריסטופר גטי, נכדו של טייקון הנפט ג'ון פול גטי שהוערך תקופה מסוימת כאדם העשיר בעולם, ולה בת ושלושה בנים.
אלכסנדרה נטשה (1972)- אשת אופנה, נישאה לאלכסנדר פון פירסטנברג, בנם של הנסיך הגרמני אגון פון פירסטנברג ומעצבת האופנה דיאן פון פירסטנברג ולה בת ובן.
שלוש האחיות מילר ידועות בכך שנישאו לבני מלוכה ומשפחות עשירות מן המעמד הגבוה.
ב-2000 ייסדה שנטל חברה לבגדים ואביזרי יוקרה לילדים בעיצובה. היא כתבה ואיירה גרסה מחודשת של סיפור הילדים "הנסיכה והצפרדע" שהיווה חלק מסדרת ספרים של מעשיות לילדים שתכננה להוציא, משמשת כחברת הנהלה בבית ספר האמריקאי הלאומי לבלט, במרכז לבריאות בעלי חיים וכן נמנית מבין המייסדות של המרכז האמריקאי למורשת ונטית.[דרוש מקור]
ב-2011 החליטה מארי שנטל לוותר על אזרחותה האמריקאית.
משפחתה

בתחילת 1995 התארסה שנטל לפבלוס, יורש העצר היווני. על מנת להינשא לו המירה את דתה מנצרות קתולית לנצרות יוונית-אורתודוקסית. הם נישאו ביולי באותה שנה בכנסייה היוונית של לונדון. בין אורחי החתונה היו בני משפחות מלוכה ארופאיות ופוליטיקאים יוונים, והחתונה שודרה בשידור ישיר לטלוויזיה היוונית, דבר שתרם לפופולריות של משפחת המלוכה היוונית שגלתה מהמדינה והוביל לתמיכה ציבורית בחידוש מוסד המלוכה ביוון[דרוש מקור].
לזוג יורשי העצר נולדו חמישה ילדים:
הנסיכה מריה אולימפיה (נולדה בניו יורק ב-25 ביולי 1996)
הנסיך קונסנטין אלקסיוס (נולד בניו יורק ב-29 באוקטובר 1998)
הנסיך אכילס אנדראס (נולד בניו יורק ב-12 באוגוסט 2000)
הנסיך אודיסאוס קימון (נולד בלונדון ב-17 בספטמבר 2004)
הנסיך אריסטידיס סטאוורוס (נולד בלוס אנג'לס ב-29 ביוני 2008).
טרי ריילי

| --- | --- |

 לידה:  24 ביוני 1935 (בן 89) קולפאקס, קליפורניה, ארצות הברית 
 מוקד פעילות:  ארצות הברית 
 תקופת הפעילות:  מ-1960 
 מקום לימודים:  אוניברסיטת המדינה בסן פרנסיסקו, אוניברסיטת סן פרנסיסקו, אוניברסיטת קליפורניה בברקלי, New Hope Christian College 
 זרם:  המאה ה-20, מינימליזם
 סוגה:  מוזיקה קלאסית עכשווית 
 שפה מועדפת:  אנגלית 
 כלי נגינה:  פסנתר אפרייט 
 חברת תקליטים:  BYG Records 
 צאצאים:  גיאן ריילי 
 פרסים והוקרה:  מלגת גוגנהיים 
 terryriley.net
 פרופיל ב-IMDb
 
טרנס מיטשל "טרי" ריילי (באנגלית Terrence Mitchell "Terry" Riley; נולד ב-24 ביוני 1935) הוא מלחין ומבצע אמריקאי הנחשב לאחד מחלוצי המינימליזם במוזיקה הקלאסית המערבית. יצירתו הושפעה מאוד מג'אז וממוזיקה קלאסית הודית. יצירותיו המוכרות ביותר הן In C מ-1964 והאלבום A Rainbow in Curved Air מ-1969, הנחשבות לאבני דרך במוזיקה המינימליסטית.
חייו

ריילי נולד בקולפקס שבקליפורניה ב-1935 ולמד במכללת שסטה, באוניברסיטת סן פרנסיסקו סטייט, ובקונסרבטוריון של סן פרנסיסקו לפני שקיבל תואר שני בקומפוזיציה מאוניברסיטת קליפורניה בברקלי, בה למד עם סימור שיפרין ורוברט אריקסון. ריילי היה מעורב בפרויקט הניסיוני המרכז האלקטרואקוסטי של סן פרנסיסקו, יחד עם מורטון סובוטניק, סטיב רייך, פאולין אוליברוס ורמון סנדר. המורה שהשפיע בעל ההשפעה הרבה ביותר על ריילי פנדיט פראן נאת (1918–1996), מומחה לשירה הודית קלאסית, שלימד גם לה מונטה יאנג ומריאן זאזילה. ריילי נסע פעמים רבות להודו במהלך הקשר שלהם, ללמוד וללוות אותו נאת בנגינה על טנפורה, טאבלה ובשירה. במהלך שנות ה-60 ריילי נסע לעיתים קרובות ברחבי אירופה בחיפוש אחר השפעות מוזיקליות והתפרנס מנגינת פסנתר בבארים. ב-1971 הצטרף לסגל מכללת מילס כמורה למוזיקה קלאסית הודית. ב-2017 הוענק לריילי תואר דוקטור לשם כבוד במוזיקה מאוניברסיטת צ'פמן.
ריילי מונה את ג'ון קייג' ואת "ההרכבים הנהדרים של ג'ון קולטריין ומיילס דייוויס, צ'ארלס מינגוס, ביל אוונס וגיל אוונס", כהשפעות על יצירתו.
ריילי החל את שיתוף הפעולה הארוך שלו עם רביעיית קרונוס כאשר פגש את מייסדה דייוויד הרינגטון בזמן עבודתו במכללת מילס. במהלך הקריירה שלו, ריילי הלחין 13 רביעיות מיתרים עבור ההרכב, בנוסף ליצירות אחרות. ריילי כתב את יצירתו התזמורתית הראשונה, ארמון האזמרגד, ב-1991. ריילי ממשיך ללמד ולהופיע כזמר ראגה וכפסנתרן. הוא נשוי לאן ריילי ויש לו שני בנים ובת.
טכניקות

המוזיקה של ריילי מבוססת בדרך כלל על אלתור באמצעות סדרה מודאלית.
בשנות ה-50 עבד ריילי עם לולאות של סרטים מגנטיים בעזרתו של מהנדס קול, ריילי המשיך ליצור מניפולציות של הקלטות ליצירת אפקט מוזיקלי, באולפן ובהופעות חיות לאורך הקריירה שלו. יצירה מוקדמת של ריילי בטכניקה זו נקראת Music for the Gift ‏(1963) ומשתמשת בנגינת החצוצרה של צ'ט בייקר. באמצע שנות ה-60 ניגן ריילי עם חברו לה מונטה יאנג ועם נגן הטאבלה אנגוס מקליס וג'ון קייל, ממייסדי הוולווט אנדרגראונד. ריילי מצוין כהשראה לנגינת הקלידים של קייל בשירו All Tomorrow's Parties שהופיע באלבום הוולווט אנדרגראונד וניקו מ-1966.
Baba O'Riley, שירה של להקת The Who הוא מחווה, בחלקו, להשפעתו של ריילי על מנהיג הלהקה פיט טאונסנד.
הערות שוליים

↑  "Free Family Tree, Genealogy and Family History - MyHeritage".
↑  Hooper, Greg (ביוני–ביולי 2006). "Hear and now: Terry Riley in Australia". RealTime. Australia (73): 33. {{cite journal}}:  (עזרה)
↑  "Like a Rainbow in Curved Air: Terry Riley". Bluefat.
↑  Hersh, Howard (10 בינואר 1993). "A Composer on the Edge : Minimalist Terry Riley, on a journey of spiritual and artistic discovery, is deeply moved by the concept of artist-as-madman" – via LA Times. {{cite web}}:  (עזרה)
↑  Meigh-Andrews, Chris (2006). A History of Video Art. New York, NY and Oxford, UK: Berg (Oxford International Publishers). pp. 94-95. ISBN 978-1-84520-219-4.
| --- | --- |
בקרת זהויות :  NLI: 987007306151005171  PLWABN: 9810703880905606  BNE: XX4785567  BnF: cb139218558 (data)  CANTIC: a11499072  CiNii: DA10955156  GND: 119352486  ISNI: 0000 0001 1691 354X  LCCN: n85091216  LNB: 000268329  MusicBrainz: 7bf257bf-19a8-4205-8ae8-98511e50b719  NDL: 001203863  NKC: xx0089284  NTA: 097135119  SELIBR: 216329  SNAC: w6514k1q  SUDOC: 061094285  ULAN: 500352496  VIAF: 98521992   WorldCat (עם VIAF): 98521992 
טרי ריילי בסן פרנסיסקו, 1985
מחזור החנקן

תרשים מחזור החנקן
מחזור החנקן הוא מסלול ביולוגי שעובר החנקן דרכו נקלט בצמחים, בבעלי חיים, באצות, בפטריות, בחיידקים ובקרקע. במחזור זה נכללים תהליכים אשר מסייעים לחנקן להיקלט ביצורים השונים.
החנקן הוא מרכיב יסודי של חלבונים, החיוניים לאורגניזמים. החנקן (חנקן מולקולרי) מהווה 78% מנפחה של האטמוספירה, עם זאת, אינו יכול להיקלט בצורה זו על ידי האורגניזמים. רוב היצורים החיים נושמים את החנקן שבאוויר ופולטים אותו בחזרה כמו שהוא. באמצעות תהליכים לא ביולוגיים (כמו ברקים והתפרצויות הרי געש) או תהליכים ביולוגיים הופך חלק מועט מהחנקן לחנקה (NO3−‎) הזמינה לצמחים.
התהליכים הביולוגיים מבוצעים בעיקר על ידי סוגים מסוימים של חיידקים (כדוגמת סוגים במערכת הכחוליות (ציאנובקטריות), Rhizobia ו-Frankia) ואצות. רובם מצויים בעיקר בסביבה מימית. ליצורים אלה יש את האנזים ניטרוגנז אשר מאפשר להם לפרק את הקשר החזק בין אטומי החנקן ליצירת אמוניה.
הצמחים קולטים את החנקן ויוצרים ממנו חלבון. את החלבון הזה אוכלים בעלי-החיים וכך הוא הופך לחלבון מן החי. בעלי חיים וצמחים מתים מפורקים על ידי מיקרואורגניזמים שהופכים את תרכובות החנקן שוב לחנקן שחוזר לאטמוספירה. כך, חוזר התהליך חלילה.
ניטריפיקציה – נקרא בעברית גם חנקון. תהליך בו מתקבל ניטראט כאשר אמוניה מתחמצנת. מכיוון שתהליך החמצון דורש חמצן הוא מתרחש אך ורק בנוכחות חמצן ומתבצע על ידי חיידקי קרקע אירוביים.
אמוניפיקציה – תהליך בו החנקן האורגני שברקבוביות נעשה זמין לקליטה בשביל צמחים. התהליך מתבצע על ידי מיקרואורגניזמים שונים המפרקים בקרקע, כך שלאחריו מתרכובות החנקן האורגני מתקבלת אמוניה או אמוניום. תהליך זה מתרחש רק בנוכחות חמצן.
דניטריפיקציה – בתהליך זה החנקן שוב חוזר לאטמוספירה. באמצעות חיידקי קרקע אנארוביים הניטרט חוזר שוב לחנקן מולקולרי. התהליך מתבצע כאשר אין חמצן משום שאז החיידקים משתמשים בניטרט כמקור לחמצן בתהליך הנשימה.
ראו גם

מחזור הפחמן
מחזור הגופרית
קיבוע חנקן ימי
הזמר במסכה (תוכנית טלוויזיה אוסטרלית)

| --- | --- |
 מבוסס על:  King of Mask Singer של MBC The Masked Singer של Fox
 שיר הנושא:  "Who Are You" של The Who
 סוגה:  תוכנית מציאות שעשועון
 יוצרים:  דייוויד קורט כריס אדמונדס אנטוני ג'יננג'אר אשלי אוונס
 כותבים:  רואן מק`גיליקודי מייקל צ'מברלין בן ג'נקינס
 בימוי:  פטר אוטס
 מנחים:  אושר גינסברג (עונות 1–)
 שופטים:  דייב יוז (עונות 1–) מל בי (עונות 4–) אבי צ'טפילד (עונות 4–) כריסי סוואן (עונות 4–) אורזילה קרלסון (עונות 2–3) ג'קי אלן (עונות 1–3) דני מינוג (עונות 1–3) לינדזי לוהן (עונה 1)
 זוכים:  קודי סימפסון – רובוט (עונה 1) בוני אנדרסון – בושרינגר (עונה 2) אנסטייז'ה – ערפד (עונה 3) מלודי תורנטון – כדור דיסקו (עונה 4)
 ארץ מקור:  אוסטרליה אוסטרליה
 שפות:  אנגלית
 מספר עונות:  5
 מספר פרקים:  43 (נכון לעונה 4)
 תוכנית מקור:  King of Mask Singer
 הפקה
 מפיק:  דן שלדון רואן מק`גיליקודי בן ג'נקינס גאווין ג'ארט דניאל קולס
 מפיקים בפועל:  שון קנייל ג'נין קופר קתי סקוט סטיבן טייט שון מורפי
 חברת הפקה:  Warner Bros. International Television
 אתר צילומים:  אולפני פוקס אוסטרליה
 טכניקת צילום:  Multi-camera
 מוזיקה:  דוריאן ווסט
 אורך פרק:  40–50 דק'
 שידור
 רשת שידור:  Network 10 (רשת 10)
 פורמט (תמונה):  576i  HDTV 1080i
 פורמט (קול):  סטריאו
 תקופת שידור מקורית:  23 בספטמבר 2019 – הווה
 קישורים חיצוניים
 הפרקים של התוכנית הזמר במסכה אוסטרליה
 דף התוכנית ב-IMDb
 
הזמר במסכה אוסטרליה (באנגלית: The Masked Singer Australia) היא תוכנית מציאות ותוכנית שירה אוסטרלית ששודרה לראשונה ב-23 בספטמבר 2019. בהנחיית אושר גינסברג, התוכנית מבוססת על זכיינית שעשועון המוזיקה Masked Singer, שמקורה בתוכנית הטלוויזיה הדרום קוריאנית; King of Mask Singer.
התוכנית מצולמת באולפני פוקס אוסטרליה.
הפקה

במרץ 2019, TV Blackbox, הדליפה שרשת 10 תפיק תוכנית מקומית של הזיכיון. השמועה הוכרזה רשמית במאי 2019 בחזיתות הרשת. ביוני 2019 נחשף כי אושר גונסבורג יהיה מנחה התוכנית. ב-15 ביולי 2019, נחשף כי השחקנית האמריקאית לינדזי לוהן תצטרף לתוכנית בתור חברת פאנל. לצד לוהן, הוכרזו גם הזמרת האוסטרלית דני מינוג, הקומיקאי דייב היוז, ומגישת הרדיו ג'קי אלן.
בחזיתות הרשת באוקטובר 2019, הוכרז שהסדרה חודשה לעונה שנייה. באפריל 2020, דווח כי מגפת הקורונה תאלץ לדחות את ההפקה המוקדמת של העונה השנייה ולכן הצילומים נדחו מסוף יולי לתחילת אוגוסט 2020. לינדזי לוהן גם לא הייתה מסוגלת לטוס למלבורן כדי להשתתף בתוכנית, והוחלפה על ידי חברת פאנל חדשה, הקומיקאית אורזילה קרלסון.
באוקטובר 2020, הוכרז שהסדרה חודשה לעונה שלישית, שעלתה לראשונה ב-13 בספטמבר 2021.
ב-20 באוקטובר 2021, הוכרז שהסדרה תחזור עם עונה חדשה שתשודר ב-2022.
הפקה > אבטחה

לתוכנית יש 'פרוטוקול אבטחה קיצוני' בתוקף הן במהלך הצילומים והן לאחריו כדי להגן על זהותו של הידוען מפני דליפה, כאשר המנחה גונסברג הצהיר כי התכנית "הייתה מעבר לכל סוג של אבטחה שנחשפתי אליה." המעורבים בתוכנית חתמו על הסכם סודיות שמנע מהם לחשוף מידע כלשהו על תאריכי הצילום, התלבושות או הזהויות של פרק המסכות עד לשידורו. המפורסמים המופיעים בתוכנית רשאים ליידע רק את בן/בת הזוג על השתתפותם, שגם עליו לחתום על חוזה סודיות.
על מנת לשמור את זהות המסכות בסוד, חברי הקהל ורוב צוות ההפקה לא הורשו לצפות בהסרת המסכות והוסרו מהאולפן רגעים לפני חשיפת המפורסמים, כשגונסברג חשף כי "היו רק 8 אנשים בחדר כשזה קרה".
חברי הקהל נאלצו למקם את הטלפונים שלהם בכיס נעול מגנטי מיוחד כשהם על הסט, ולעיתים קרובות נסחפו במהלך הצילומים על ידי אבטחה, שכללה בכירים לשעבר ב-ASIO, עבור כל מכשיר ומצלמות נסתרות כדי להבטיח שזהות המסכות נשמרה בסוד.
הפקה > עיצוב > תחפושות

התלבושות מעוצבות ויוצרות על ידי פרס האוסקר האוסטרלי ומעצב התלבושות עטור פרסי BAFTA טים צ'אפל, הידוע בעיקר בזכות עבודתו על הרפתקאותיה של פריסילה, מלכת המדבר עם ליזי גרדינר.
חברי הפאנל והמנחה > פאנל ומנחה

מימין לשמאל: ג'קי אלן, דני מינוג, דייב יוז,
אורזילה קרלסון ולינדזי לוהן.
לאחר ההכרזה על הסדרה, אושר על ידי רשת 10 כי צוות השופטים יהיה מורכב מאישיות הרדיו ג'קי או, הזמרת והיוצרת דני מינוג והקומיקאי דייב יוז. כמו כן, אושר כי אושר גינסברג ינחה את התוכנית.
ב-7 ביולי 2020, נחשף כי לוהן לא תוכל לחזור לצוות השופטים בעונה השנייה, מכיוון שהיא לא יכלה לנסוע מדובאי למלבורן בגלל מגפת COVID-19 ויישום הגבלות נסיעה. היא הוחלפה לעונה השנייה על ידי חברת הפאנל החדשה, הקומיקאית אורזילה קרלסון.
בעונה הרביעית הוחלפו קרלסון, מינוג ואלן בזמרת מל בי, במנחת הטלוויזיה כריסי סוואן ובמגישת הרדיו אבי צ'טפילד.
מימין לשמאל: מל בי, כריסי סוואן ואושר גינסברג.
סקירת סדרה

| עונה | עונה | מספר המתמודדים | מספר הפרקים | תקופת שידור מקורית> שידור ראשון | תקופת שידור מקורית> שידור אחרון | זוכה | מקום שני | מקום שלישי |
| --- | --- | --- | --- | --- | --- | --- | --- | --- |
|  | 1 | 12 | 10 | 23 בספטמבר 2019 | 21 באוקטובר 2019 | קודי סימפסון בתחפושת הרובוט | רוב מילס בתחפושת הזאב | גורג'י קוגלן בתחפושת המפלצת |
|  | 2 | 12 | 11 | 10 באוגוסט 2020 | 14 בספטמבר 2020 | בוני אנדרסון בתחפושת הבושרינגר | קייט מילר-היידקי בתחפושת המלכה | אדי פרפקט בתחפושת חרדון הצווארון |
|  | 3 | 12 | 11 | 13 בספטמבר 2021 | 5 באוקטובר 2021 | אנסטייז'ה בתחפושת הערפדית | אמליה רסיאנו בתחפושת הבובה | אקסל וויטהאד בתחפושת הקיפון |
|  | 4 | 12 | 11 | 7 באוגוסט 2022 | 28 באוגוסט 2022 | מלודי תורנטון בתחפושת כדור הדיסקו | שלדון ריילי בתחפושת לוע הארי | יו שרידן בתחפושת התרנגול |
|  | 5 | 13 |  | 11 בספטמבר 2023 |  |  |  |  |
עונה ראשונה (2019)

פרק בכורת העונה שודר ב-23 בספטמבר 2019 ופרק הסיום שודר ב-21 באוקטובר 2019.
עונה ראשונה (2019) > חברי פאנל אורחים

חברי פאנל אורחים בעונה זו כללו את: הקומיקאי נזים חוסיין בפרק הרביעי והקומיקאי לוק מקגרגור בפרק החמישי.
עונה ראשונה (2019) > מתמודדים

12 המתמודדים חולקו לשתי קבוצות: קבוצה א' (הרובוט, הזאב, החד קרן, הפראון, החייזרית והתמנונית) וקבוצה ב' (המפלצת, העכבישה, האריה, הדרקון, הקרנף והתוכי). לאחר שתי הדחות החד קרן והאריה התחלפו בקבוצות. בהדחה השביעית שתי הקבוצות אוחדו לקבוצה אחת עד הגמר.
| שם במה | זהות | מקצוע | קבוצה | הדחה/מקום בגמר | # |
| --- | --- | --- | --- | --- | --- |
| רובוט | קודי סימפסון | זמר, מוזיקאי, רקדן, שחקן, דוגמן ושחיין | קבוצה א' | זוכה העונה הראשונה | 4 |
| זאב | רוב מילס | שחקן, מנחה, זמר ופזמונאי | קבוצה א' | מקום שני | 6 |
| מפלצת | גורג'י קוגלן | מנחה ועיתונאית | קבוצה ב' | מקום שלישי | 8 |
| חד קרן | דני היינס | זמרת | קבוצה ב' | המודחת התשיעית | 5 |
| עכבישה | פאוליני (אנ') | זמרת ופזמונאית | קבוצה ב' | המודחת השמינית | 10 |
| אריה | קייט סבראנו | זמרת ושחקנית | קבוצה א' | המודחת השביעית | 12 |
| דרקון | אדם ברנד | זמר ופזמונאי | קבוצה ב' | המודח השישי | 7 |
| פראון | דארון מק'מולן | מנחה ומגיש | קבוצה א' | המודח החמישי | 1 |
| קרנף | ונדל סיילור | שחקן רוגבי | קבוצה ב' | המודח הרביעי | 11 |
| חייזרית | ניקי ובסטר | זמרת | קבוצה א' | המודחת השלישית | 2 |
| תוכי | ברט לי | שחקן קריקט | קבוצה ב' | המודח השני | 9 |
| תמנונית | גרטל קילין | קומיקאית, מנחה ומחברת | קבוצה א' | המודחת הראשונה | 3 |
↑  התחילה בתור מתמודדת בקבוצה א', התחלפה עם האריה ועברה לקבוצה ב' לאחר ההדחה השנייה.
↑  התחילה בתור מתמודדת בקבוצה ב', התחלפה עם החד קרן ועברה לקבוצה א' לאחר ההדחה השנייה.
עונה ראשונה (2019) > טבלת הדחות

| שם במה> שם במה.שם במה | פרקים> 1.קבוצה א' | פרקים> 2.קבוצה ב' | פרקים> 3.א' | פרקים> 4.ב' | פרקים> 5.א' | פרקים> 6.ב' | פרקים> 7.שלב האיחוד | פרקים> 8.חצי גמר | פרקים> 9.סיכום | פרקים> 10.גמר |
| --- | --- | --- | --- | --- | --- | --- | --- | --- | --- | --- |
| רובוט | ניצח |  | עבר |  | עבר |  | עבר | עבר |  | הזוכה |
| זאב | ניצל |  | עבר |  | עבר |  | עבר | עבר |  | מקום שני |
| מפלצת |  | ניצחה |  | עברה |  | עברה | עברה | עברה |  | מקום שלישי |
| חד קרן | ניצחה |  |  | עברה |  | עברה | עברה | הודחה |  |  |
| עכבישה |  | ניצחה |  | עברה |  | עברה | עברה | הודחה |  |  |
| אריה |  | ניצחה | עברה |  | עברה |  | הודחה |  |  |  |
| דרקון |  | ניצל |  | עבר |  | הודח |  |  |  |  |
| פראון | ניצח |  | עבר |  | הודח |  |  |  |  |  |
| קרנף |  | ניצל |  | הודח |  |  |  |  |  |  |
| חייזרית | ניצלה |  | הודחה |  |  |  |  |  |  |  |
| תוכי |  | הודח |  |  |  |  |  |  |  |  |
| תמנונית | הודחה |  |  |  |  |  |  |  |  |  |
עונה שנייה (2020)

פרק בכורת העונה שודר ב-10 באוגוסט 2020 ופרק הסיום שודר ב-14 בספטמבר 2020.
עונה שנייה (2020) > מתמודדים

12 המתמודדים חולקו לשתי קבוצות: קבוצה א' (המלכה, חרדון הצווארון, בובת החוטים, השפירית, דג הזהב וקיפודן הנמלים) וקבוצה ב' (הבושרינגר, החתלתולה, הקקטוס, הקוסם, העצלן ופטיש הים). לאחר שש הדחות שתי הקבוצות אוחדו לקבוצה אחת עד הגמר.
| שם במה | זהות | מקצוע | קבוצה | הדחה/מקום בגמר | # |
| --- | --- | --- | --- | --- | --- |
| בושרינגר | בוני אנדרסון | זמרת, פזמונאית ושחקנית | קבוצה ב' | זוכת העונה השנייה | 12 |
| מלכה | קייט מילר-היידקי | זמרת, פזמונאית ושחקנית | קבוצה א' | מקום שני | 3 |
| חרדון צווארון | אדי פרפקט | זמר, פזמונאי, פסנתרן, קומיקאי, סופר ושחקן | קבוצה א' | מקום שלישי | 6 |
| בובת חוטים | סיימון פרייס | זמר ושחקן | קבוצה א' | המודח התשיעי | 2 |
| חתלתולה | ג'וליה מוריס | קומיקאית, מנחה ושחקנית | קבוצה ב' | המודחת השמינית | 9 |
| קקטוסית | לוסי דוראק | שחקנית וזמרת | קבוצה ב' | המודחת השביעית | 11 |
| קוסם | אייזיאה פיירברייס | זמר | קבוצה ב' | המודח השישי | 8 |
| שפירית | סופי מונק | זמרת, שחקנית ודוגמנית | קבוצה א' | המודחת החמישית | 5 |
| עצלנית | קייטי נונאן | זמרת ופזמונאית | קבוצה ב' | המודח הרביעי | 7 |
| דג זהב | כריסטין אנו | זמרת, פזמונאית ושחקנית | קבוצה א' | המודחת השלישית | 1 |
| פטיש ים | מיכאל בוואן | שחקן קריקט | קבוצה ב' | המודח השני | 10 |
| קיפודן נמלים | מארק פיליפוסיס | טניסאי | קבוצה א' | המודח הראשון | 4 |
עונה שנייה (2020) > טבלת הדחות

| שם במה> שם במה.שם במה | פרקים> 1.קבוצה א' | פרקים> 2.קבוצה ב' | פרקים> 3.א' | פרקים> 4.ב' | פרקים> 5.א' | פרקים> 6.ב' | פרקים> 7.שלב האיחוד | פרקים> 8.שלב האיחוד | פרקים> 9.חצי גמר | פרקים> 10.סיכום | פרקים> 11.גמר |
| --- | --- | --- | --- | --- | --- | --- | --- | --- | --- | --- | --- |
| בושרינגר |  | ניצחה |  | עברה |  | עברה | עברה | עברה | עברה |  | הזוכה |
| מלכה | ניצחה |  | עברה |  | עברה |  | עברה | עברה | עברה |  | מקום שני |
| חרדון צווארון | ניצח |  | עבר |  | עבר |  | עבר | עבר | עבר |  | מקום שלישי |
| בובת חוטים | ניצח |  | עבר |  | עבר |  | עבר | עבר | הודח |  |  |
| חתלתולה |  | ניצחה |  | עברה |  | עברה | עברה | הודחה |  |  |  |
| קקטוסית |  | ניצלה |  | עברה |  | עברה | הודחה |  |  |  |  |
| קוסם |  | ניצל |  | עבר |  | הודח |  |  |  |  |  |
| שפירית | ניצלה |  | עברה |  | הודחה |  |  |  |  |  |  |
| עצלנית |  | ניצחה |  | הודחה |  |  |  |  |  |  |  |
| דג זהב | ניצלה |  | הודחה |  |  |  |  |  |  |  |  |
| פטיש ים |  | הודח |  |  |  |  |  |  |  |  |  |
| קיפודן נמלים | הודח |  |  |  |  |  |  |  |  |  |  |
עונה שלישית (2021)

פרק בכורת העונה שודר ב-13 בספטמבר 2021 ופרק הסיום שודר ב-13 בספטמבר 2021.